zahlienienie
Dobrý deň,chcem sa spýtať tabletky Erdomed 300na odhlienenie,znižujuaj tvorbu hlienu.
Dobrý deň,
Ďakujeme za vašu otázku. Liek Erdomed obsahuje liečivo erdosteín, mukolytikum, ktoré pôsobí na hlien v dýchacom systéme. Používa sa na zníženie väzkosti hlienovitého, prípadne aj hnisavého výlučku sliznice dýchacích ciest a na uľahčenie vykašliavania.
Zvýšená produkcia hlienov je vyvolaná faktormi, ako je infekcia dýchacích ciest, dráždenie dýchacích ciest (prachové častice, fajčenie a iné) či alergia. Aby sa znížila produkcia hlienov, je potrebné odstrániť príčinu, ktorá ju vyvolala. Hlien sa z dýchacích ciest dostáva von pomocou kašľa, ktorý je charakterizovaný ako obranný mechanizmus organizmu. Je to jediná a základna cesta ako odstrániť hlien z dýchacích ciest. Jednou z možností ako podporiť vykašliavanie je užívanie liekov zo skupiny mukolytiká a expektoranciá.
Prajem pekný zvyšok dňa.
S pozdravom
Mgr. Tamara Jakúbeková